Recep Tayyip Erdoğan

Recep Tayyip Erdoğan (* 26. február 1954, Istanbul, Turecko) je 12. a súčasný prezident Turecka, v úrade od roku 2014. Predtým slúžil ako premiér v období rokov 20032014 a ako primátor Istanbulu medzi rokmi 1994 a 1998. Erdoğan pochádza z islamského politického prostredia a považuje sa za konzervatívneho demokrata, jeho administratíva viedla politiku ekonomického liberalizmu a sociálneho konzervativizmu. V roku 2001 založil Stranu spravodlivosti a rozvoja (AK Parti), ktorú doviedol k trom volebným víťazstvám v rokoch 2002, 2007 a 2011 predtým, ako vystúpil zo strany v roku 2014 pred jeho prezidentskou kampaňou. Očakáva sa, že jeho politická agenda bude vládou naďalej presadzovaná, keďže nový premiér, Ahmet Davutoğlu, zaujíma k nemu poddajnú pozíciu. 28. mája 2023 sa v Turecku konali prezidentské voľby, kde Erdoğan získal 52,18% s 27 834 692 hlasmi. Najviac hlasov získal v meste Malatya, a to až niečo cez 80%.

Erdoğan ako prezident 
V júni 2015 prezident vyhlásil, že jeho krajina nikdy nedovolí, aby vznikol kurdský štát, ktorého územie by zahŕňalo juhovýchod Turecka a časti severnej Sýrie, čo bol zreteľný útok na úspešný volebný výsledok prokurdskej Ľudovej demokratickej strany (HDP) a úspechy kurdských milícií v boji proti Islamskému štátu v Iraku a Sýrii.

Po patových všeobecných voľbách v roku 2015, kedy AKP nezískala väčšinu, uvažuje Erdoğan o rozpustení parlamentu a vypísaní nových volieb. Prezident Tureckej republiky je zároveň predsedom vlády od roku 2018 po referende o štátnej a ústavnej zmene v Tureckej republike z roku 2017. Zastupuje hlavného veliteľa tureckých ozbrojených síl, Tureckej republiky a jednotu tureckého národa v mene Tureckého Veľkého národného zhromaždenia. Zabezpečuje uplatňovanie ústavy Tureckej republiky a harmonické fungovanie štátnych inštitúcií.Povinnosti a právomoci prezidenta sú upravené v článku 104 Ústavy Tureckej republiky.Prezident tiež zastupuje hlavného veliteľa v mene Veľkého národného zhromaždenia Turecka, ktoré je neoddeliteľnou súčasťou duchovnej existencie parlamentu. Povinnosť hlavného veliteľa tureckých ozbrojených síl v prípade možnej vojny vykonáva v mene prezidenta náčelník generálneho štábu.

Referencie 

Tureckí politici
Prezidenti Turecka
Predsedovia vlády Turecka
Osobnosti z Istanbulu
Primátori Istanbulu